А вось яшчэ адна маштабная праблема. Сёлета Паставы страцілі статус малога горада і пераведзены ў статус вялікіх, паколькі насельніцтва на 65 чалавек перавысіла 20 тысяч. Здавалася б, трэба радавацца, што ў нас усё ў парадку з дэмаграфічнай сітуацыяй. Але са стратай статуса малога горада для яго насельнікаў пагоршыліся ўмовы крэдытавання будаўніцтва жылля, і многія з тых, хто, разлічваючы на льготныя крэдыты, пачаў будаваць кватэры, апынуліся ў вельмі складаным становішчы. Менавіта пра такую сітуацыю гаварыла на прыёме мнагаxadдзетная маці. Старшыня КДК запэўніў, што будзе ініцыіраваць вынясенне пытання вяртання Паставам статуса малога горада на пасяджэнне Савета Міністраў. І яшчэ некалькі зваротаў датычылі крэдытавання будаўніцтва жылля і тэрміxadнаў уводу яго ў эксплуатацыю. Старшыня КДК распарадзіўся стварыць камісію і правесці дэталёвую праверку па кожным агучаным факце.